stanford-oval/wikipedia huggingface dataset:
S/y Meripurakk
Matkapurjehdukset ja muu käyttö

Kummallakin Meripurakalla on tehty joka vuosi juhannuksen jälkeen pitkiä matkapurjehduksia. Yleisin pääetappi on ollut Tukholma tai muu Ruotsin suurkaupunki, mutta Meripurakk on käynyt muutamaan otteeseen mm. Kööpenhaminassa (vuosina 1974, 1984, 2004 ja 2014) ja Tallinnassa vuonna 2005. Koska alus on verrattain aika suuri, vaaditaan sen kevätkunnostuksessa koko lippukunnan panosta, ja siksi on ollut tapana, että päästäkseen mukaan matkapurjehduksille on käytävä muutamina kertoina kunnostustalkoissa.
Koska Purakan kansirakenne on oiva ihmisten ja tavaroiden kuljettamiseen, käytetään alusta lähes poikkeuksetta lippukunnan kaikissa saarikuljetuksissa.
Veneelle on tehty vuonna 2014 valmistunut peruskunnostus pitkän käyttöiän jälkeen, jolloin harkittiin myös uuden veneen hankkimista.
Lyhytfilmissä Eläviä partiomuistoja kuvataan muun muassa purjehtimista Meripurakalla vuonna 1958 ja Meripurakan pelastamista haverista vuonna 1960.
Aiheesta muualla

Meripartiolippukunta Myrskypojat, kotisivut
Iso-Sammalinen (Uurainen)

| Iso-Sammalinen |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°30′14″N, 25°29′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskupuro:  Sammalispuro Isojokeen 
Järvinumero:  14.652.1.002
Mittaustietoja
Pinnankorkeus:  168,7 m  
Pituus:  270 m  
Leveys:  170 m  
Rantaviiva:  1,053 km  
Pinta-ala:  2,231 ha  
Tilavuus:  0.000006 km³ 
Keskisyvyys:  0,26 m  
Suurin syvyys:  0,7 m  
Saaria:  ei saaria 
 fiIso-Sammalinen 
Iso-Sammalinen  on Keski-Suomessa Uuraisissa  kirkonkylän lähellä sijaitseva lampi.
Maantietoa

Lampi on 270 metriä pitkä, 170 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lammen tilavuudeksi on saatu 5 800 kuutiometriä. Sen keskisyvyys on 0,3 metriä ja suurin syvyys on 0,7 metriä. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Isojoen alueeseen (14.652) se kuuluu. Lammen vedenpinnan korkeus on 168,7 metriä mpy.
Rolf E. A. Nordström

Rolf Nordström vuonna 1984.
Rolf Erik August Nordström (s. 7. syyskuuta 1947 Helsinki) on suomalainen kirurgian ja plastiikkakirurgian erikoislääkäri. Hän johtaa Helsinkiin perustamaansa ”Professori Nordströmin plastiikkakirurgista sairaalaa”. Aiemmin hän on toiminyt plastiikkakirurgian professorina norjalaisessa yliopistossa.
Nordstöm on kehittänyt hoitomuotoja hiussiirtoihin.
Harrastukset

Rolf Nordström harrastaa metsästystä. Hänellä on maatila Pernajassa.
Populaarikulttuurissa

Keväällä 2009 Nordstöm esiintyi MTV3:n Tanssii tähtien kanssa -ohjelmassa.
Julkaisut > Artikkelit

Nordström on julkaissut satoja plastiikkakirurgian alan artikkeleja.
Julkaisut > Kirjoja

Nordström, Rolf E. A. – Huovinen, Maarit (toim): Esteettinen kirurgia. Otava, 2001.
Kirjallisuutta

Rinne, Jaana: Rolf Nordström – Rolf the Ripper. City, 2000, nro 15.  Artikkelin verkkoversio. Viitattu 19.6.2009.
Risto Artjoki

| Risto Artjoki |
| --- | --- |
 Artjoki Kesäkuussa 2023.
Henkilötiedot
Syntynyt: 1963 (ikä 60–61)
Kansalaisuus:  suomalainen
Ammatti:  virkamies valtiosihteeri
Muut tiedot
Koulutus: maa- ja metsätaloustieteiden maisteri
Risto Artjoki (s. 1963) on suomalainen maa- ja metsätalousasioihin erikoistunut virkamies. Artjoki on toiminut pääministeri Petteri Orpon valtiosihteerinä kesäkuusta 2023 lähtien.
Ennen tehtäväänsä valtiosihteerinä Artjoki on työskennellyt Euroopan komissiossa Maatalouden ja maaseudun kehittämisen pääosaston (DG AGRI) virkamiehenä. Vuosina 2018–2019 Artjoki on työskennellyt Euroopan komission varapuheenjohtaja Jyrki Kataisen kabinettipäällikkönä, kokoomuksen ministeriryhmän valtiosihteerinä 2017–2018, maa- ja metsätalousministeriön ruokaosaston osastopäällikkönä 2014–2016 sekä maa- ja metsätalousministerien Jari Koskisen ja Petteri Orpon valtiosihteerinä 2011–2014. Vuosina 2005–2011 Artjoki työskenteli Euroopan komissiossa Olli Rehnin kabinetissa. Lisäksi Artjoki on työskennellyt Euroopan komission maatalouspääosastolla, erityisasiantuntijana Suomen EU-edustustossa sekä Maa- ja metsätaloustuottajain keskusliitto MTK:n Brysselin toimistossa.
Koulutukseltaan Artjoki on maa- ja metsätieteiden maisteri maatalousekonomian pääaineesta.
Artjoki on valittu Kauniaisten kaupunginvaltuutetuksi kokoomuksen listoilta kuntavaaleissa 2012 ja 2017.
Ruukkujen tasanko

| Ruukkujen tasanko |
| --- | --- |

Maailmanperintökohde
Sijainti:  Laos  19°25′51.8″N, 103°9′8″E
Tyyppi:  kulttuuri
Kriteerit:  (iii)
Tunnusnumero:  1587
Valintahistoria
Valintavuosi:  2019
 
Ruukkujen tasanko on Laosin vuoristoalueella sijaitseva ylätasanko, jolla on suuria kivisiä, ruukkumaisia astioita. Useimpien ruukkujen sisältö on ryöstetty ja niiden kiviset kannet rikottu. Ruukkuja on käytetty hautauksiin.
Tasanko on Unescon maailmanperintökohde vuodesta 2019.
Ruukkujen tasanko on avattu matkailijoille, vaikka Vietnamin sodan jäljiltä alueella saattaa olla vielä räjähtämättömiä rypälepommeja.
Siksi matkailijoiden on pysyttävä turvallisiksi merkrityillä alueilla.
Arkeologit tutkivat ruukkuja, ja räjähdeasiantuntijat auttavat heitä välttämään räjähtämättömiä pommeja.
Ruukkujen tasangon historiaa

Ruukkujen tasanko on vuorten ympäroimä, vinoneliön muotoinen ja 800 neliökilometrin laajuinen alue noin kilometrin korkeudessa merenpinnasta Xieng Khouangin provinssissa. Tasanko alkaa Phonssavanista (Phonsavanista) 4,5 kilometriä itään ja päättyy La Senessä, joka on 30 kilometriä tästä etelään.
Ruukkujen tasangolla on suuri määrä pronssi- tai rautakaudelta peräisin olevia, luultavasti hautauurnina käytettyjä, suuria harmaita kivisiä ”ruukkuja”, jotka ovat 1,5 metriä korkeita ja noin 75 senttimetriä leveitä. Suurin ruukku on kaksi metriä korkea, sen sisustan läpimitta on 30 senttimetriä ja se painaa kuusi tonnia.
Kiviruukkuja on kaikkiaan 3 000 kappaletta 60 ryhmässä, suurimmassa ryhmässä on 250 ruukkua. Joissakin ruukuissa on eläinten, tähtien, ympyröiden ja ihmishahmojen kuvia. Eräästä ehjästä ruukusta on löydetty yksi musta pientä saviruukku, lasi- ja karneolihelmiä, koruja, pronssisia kelloja, käsikirveitä ja lamppuja. Monien ruukkujen sisältö on ryöstetty ja niiden alkuperäinen kivinen kansi rikottu, minkä vuoksi ruukkujen luultiin pitkään olleen kannettomia. Ruukut liittyivät hyvin vanhaan hautausperinteeseen (joka on ehkä peräisin varhaiselta kivikaudelta), jossa henki päästettiin ruumista pois ennen varsinaista hautaamista. Ensin ruumis pantiin ruukkuun sikiöasentoon maatumaan, sitten paljastuneet luut ruukkuun. On löydetty sekä poltettuja että polttamattomia luiden jäänteitä.
Ruukkujen ikää ei ole pystytty selvittämään. Epävarmat arviot liikkuvat välillä 500 eaa. – 800 jaa. Ruukut liittyvät rikkaaseen pronssikautiseen kulttuuriin, joka ulottui Kaakkois-Aasiassa Assamin osavaltiosta Thaimaahan, Kambodžaan ja Vietnamiin.
Ruukkujen alkuperästä on monia legendoja: taruissa niiden väitetään muun muassa olevan peräisin voitonjuhlista pahaa päällikköä vastaan käydyn taistelun jälkeen.
Ruukkujen tasangon pommitukset vaikuttavat tänäänkin

Ruukkujen tasangolla käytiin Vietnamin sodan aikana suuria taisteluja, jotka jäivät itse Vietnamin sodan pimentoon. Alueelle kohdistettiin suuri ilmapommitus, jonka jäljiltä maastosta löytyy yhä lukuisia kraattereita ja tuhansia tonneja räjähtämättömiä pommeja. Alueelle pudotettiin rypälepommeja, joissa on suurissa kanistereissa aikasytytteisiä ja kosketusmiinoja. Edelleenkin alueella kuolee tai haavoittuu ihmisiä joka viikko, koska kolmannes pudotetuista pommeista ei räjähtänytkään heti.[lähde? ]
Xieng Khouang on yksi maailman pahimmin pommitetuista paikoista. Vuosina 1964-1973 Yhdysvallat pudotti kaksi miljardia kiloa pommeja maahan "salaisessa sodassa" Pathet Laoa ja Pohjois-Vietnamin kommunisteja vastaan. Jopa kolmasosa niistä ei koskaan räjähtänyt, ja ne saastuttavat maata nykyään. Vaikka maan alle hautautunut räjähtämätön ammus on yleensä turvallinen, se voi räjähtää, kun virheellinen sytytin laukeaa vahingossa. Ympärillä oleva maa on vaarallinen peltoja kyntäville maanviljelijöille, puhveleita laiduntaville lapsille ja arkeologeille.
Kirjallisuutta

Colani, Madeleine: The megaliths of upper Laos.  (ranskalainen alkuteos  Megalithes du Haut-Laos, 1935)  Barcaray International Publishing, 2019.
Tieteen kuvalehti, kesäkuu 2006.
Aiheesta muualla

Kuvia tai muita tiedostoja aiheesta Ruukkujen tasanko Wikimedia Commonsissa
Travelhappy.info: The Plain of Jars (Arkistoitu – Internet Archive)
Ron Darling

Ron Darling
Ronald Maurice ”Ron” Darling (s. 19. elokuuta 1960) on yhdysvaltalainen baseballpelaaja. Hän pelasi ensimmäisen MLB-pelinsä 6. syyskuuta 1983 ja viimeisensä 15. elokuuta 1995.
Darling syntyi Honolulussa, Havaijilla havaijinkiinalaiselle äidille ja kanadanranskalaiselle isälle. Hän opiskeli Yalen yliopistossa.
Darling sai MLB-varauksensa vuonna 1981. Joukkueet, joissa hän aktiiviuransa aikana pelasi, olivat New York Mets (1983–1991), Montreal Expos (1991), Oakland Athletics (1991–1995). Hän oli All Star -pelaajana vuonna 1985 ja sai vuoden 1989 Gold Gloven.
Ron Dekker

| Mitalit | Mitalit | Mitalit |  |
| --- | --- | --- | --- |
|  Ron Dekker |  Ron Dekker |  Ron Dekker |  |
Maa:   Alankomaat
Miesten uinti
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Palma de Mallorca 1993 | 100 m rintauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Gateshead 1993 | 100 m sekauinti |  |
|  Hopeaa | Gelsenkirchen 1991 | 50 m rintauinti |  |
|  Hopeaa | Gelsenkirchen 1991 | 100 m sekauinti |  |
|  Hopeaa | Espoo 1992 | 50 m rintauinti |  |
|  Hopeaa | Gateshead 1993 | 50 m rintauinti |  |
|  Hopeaa | Stavanger 1994 | 50 m rintauinti |  |
Ronald ("Ron") Dekker (s. 30. kesäkuuta 1966, Deventer) on entinen alankomaalainen rintauintiin erikoistunut uimari. Hän oli lyhyen radan spesialisti, ja hän voitti hopeamitalin lyhyen radan MM-kilpailuissa 1993. Lisäksi Dekker voitti yhden kullan ja viisi hopeaa Lyhyen radan EM-kilpailuissa.
Saksan ja Espanjan sopimus (1899)

Saksan Uuden-Guinean rajat ennen sopimusta (kuvassa sinisellä merkattu) ja sopimuksen jälkeen (punaisella merkattu).
Saksan ja Espanjan sopimus vuodelta 1899, (esp. Tratado germano-español de 1899; saks. Deutsch-Spanischer Vertrag 1899) allekirjoitettiin Saksan keisarikunnan ja Espanjan kuningaskunnan välillä jonka perustella Espanja myi valtaosan jäljellä olevista Tyynenmeren saaristaan Saksalle 25 miljoonalle pesetalla (mikä vastaa 17 miljoonaa kultamarkkaa).
1800-luvulla Espanjan imperiumi menetti suurimman osan siirtomaistaan itsenäisyysliikkeille, minkä kehityksen lopputuloksena Espanjan ja Yhdysvaltain sodan aikana vuonna 1898, Espanja menetti suurimman osan jäljellä olevista siirtomaista. Kuubasta tuli itsenäinen, kun taas Yhdysvallat otti Puerto Ricon haltuunsa yhdessä Filippiinien ja Guamin kanssa Espanjan Itä-Intiasta (Espanjan Tyynenmeren siirtomaat). Tämä jätti Espanjalle vain Pohjois-Afrikan siirtomaan ja noin 6 000 pientä, harvaan asuttua ja ei kovinkaan tuottavaa Tyynenmeren saarta. Viimeksi mainitut olivat hallinnoimattomia Manilan hallintokeskuksen häviämisen jälkeen, ja ne olivat mahdottomia ylläpitää, kun Espanjan ja Yhdysvaltain sodan aikana kaksi Espanjan laivastoa hävitettiin. Espanjan hallitus päätti myydä loput saaret. Saksa lobbasi Espanjan hallitusta helpottamaan saarten myyntiä Saksalle.
Espanjan pääministeri Francisco Silvela allekirjoitti sopimuksen 12. helmikuuta 1899. Se siirsi Karoliinisaaret ja Pohjois-Mariaanit Saksalle, jotka sitten sijoitettiin Saksan Uuden Guinean lainkäyttövallan alaisuuteen. Palau, myös Karoliinit miehitettiin  ja seuraavien vuosien aikana saksalaiset aloittivat siellä kaivostoiminnan .
Lokakuussa 1914 ensimmäisen maailmansodan aikana Japani hyökkäsi ja valloitti monta Saksalle kuuluvia pikkusaaria. Sodan jälkeen niistä tuli vuonna 1919 Kansanliiton Eteläisen Tyynenmeren mandaattialue Japanin valtakunnan valvonnassa. Toisen maailmansodan aikana ja sen jälkeen Yhdysvallat otti entiset Espanjan ja Saksan saaristot Tyynenmeren alueella haltuunsa.
Jamie Benn

| Jamie Benn |
| --- | --- |
 Jamie Benn vuonna 2014.
Henkilötiedot
Syntynyt: 18. heinäkuuta 1989 (ikä 35) Central Saanich, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  95 kg
Seura
Seura:  Dallas Stars
Sarja:  NHL
Pelinumero:  14
Pelaajaura
Pääsarjaura:  2009–
Aik. seurat:  Texas Stars (AHL)
NHL-varaus:  129. varaus, 2007 Dallas Stars
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Sotši 2014 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Ottawa 2009 | jääkiekko |  |
Jamie Randolph Benn (s. 18. heinäkuuta 1989 Central Saanich, Brittiläinen Kolumbia, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Dallas Starsia ja on joukkueen kapteeni. Jamien isoveli Jordie Benn pelaa Brynäs IF:ssä, ja on pelipaikaltaan puolustaja.
Helmikuussa 2014 Benn pelasi Kanadan jääkiekkomaajoukkueen mukana Sotšin olympialaisissa. Hän saavutti joukkueen kanssa turnauksesta olympiakultaa. Kaudella 2014–2015 hän oli NHL:n runkosarjan pistepörssin ykkönen. Benn teki kauden aikana 82 ottelussa yhteensä 87 tehopistettä, joista 35 oli maaleja ja 52 maaliin johtaneita syöttöjä.
Aiheesta muualla

Wikimedia Commonsissa on kuvia tai muita tiedostoja aiheesta .
Jamie Benn Elite Prospects. Everysport Media Group AB. (englanniksi)
| 0 | 1 | 2 |
| --- | --- | --- |
| Edeltäjä: Sidney Crosby | Art Ross Trophyn voittaja 2015 | Seuraaja: Patrick Kane |
Kanadan joukkue – Jääkiekon MM-kilpailut 2012
2 Keith |
3 Phaneuf (A) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (C) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (A) |
93 Nugent-Hopkins |
Valmentaja Sutter
Ron Collier

Ronald William "Ron" Collier OC (3. heinäkuuta 1930 Coleman, Alberta – 22. lokakuuta 2003 Toronto, Ontario) oli kanadalainen pasunisti, säveltäjä, sovittaja, kapellimestari ja musiikkipedagogi. Hän kuului jazzia ja taidemusiikkia yhdistelleeseen liikkeeseen ja oli ensimmäinen Kanadan neuvoston stipendin saanut jazzsäveltäjä. Hänen merkittäviä sävellyksiään ovat The City (1960), Hear Me Talkin' To Ya (1964), Carneval (1969) ja Humber Suite (1973). Hän myös teki orkestraation Oscar Petersonin teoksesta Canadiana Suite (1997).
Collier tuli ehkä parhaiten tunnetuksi yhteistyöstään Duke Ellingtonin kanssa 1960–1970-lukujen aikana. Hän sävelsi myös elokuvia sekä televisiota varten ja opetti Toronton Humber Collegessa kahden vuosikymmenen ajan. Collier kuoli syöpään vuonna 2003, mutta pääsi samana vuonna postuumisti Kanadan ritarikunnan upseeriksi.
Iso-Saukkonen

| Iso-Saukkonen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°14′53″N, 25°27′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Saukkosenpuro Koveroiseen 
Järvinumero:  14.437.1.009
Mittaustietoja
Pinnankorkeus:  148,5 m  
Pituus:  1,1 km  
Leveys:  250 m  
Rantaviiva:  2,491 km  
Pinta-ala:  13,733 ha  
Tilavuus:  0,0004303 km³ 
Keskisyvyys:  3,13 m  
Suurin syvyys:  7,3 m  
Saaria:  ei saaria 
 fiIso-Saukkonen 
Iso-Saukkonen  on Keski-Suomessa Viitasaarella  Niinimäenkylän lähellä sijaitseva järvi.
Maantietoa

Järvi on 1,1 kilometriä pitkä, 250 metriä leveä, ja sen pinta-ala on 13,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 430 300 kuutiometriä. Sen keskisyvyys on 3,1 metriä ja suurin syvyys on 7,3 metriä. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Järven vedenpinnan korkeus on 148,5 metriä mpy.
Ron Clarke

| Ron Clarke |
| --- | --- |
 Clarke vuonna 1967
Henkilötiedot
Syntynyt: 21. helmikuuta 1937 Myrskylä
Kuollut: 17. kesäkuuta 2015 (78 vuotta) Southport, Queensland, Australia
Kansalaisuus:   Australia
Uran tiedot
Pituus:  183 cm
Laji:  kestävyysjuoksu
Seura:  Glenhuntly Athletics Club
Saavutukset
Ennätykset:  5 000 m 13.16,6 (1966)   10 000 m 27.39,89 (1965)   maraton 2.20.26 (1964)
| Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Maa:   Australia> Miesten yleisurheilu. |
| --- | --- | --- | --- |
|  Pronssia | Tokio 1964 | 10 000 m |  |
Ron Clarke saavutti Tokion olympiakisoissa 1964 pronssia 10 000 metrillä Yhdysvaltain Billy Millsin yllättäessä niin Clarken kuin muutkin matkan ennakkosuosikit
Clarke juoksi Turun Urheilupuistossa 10 000 metrin maailmanennätyksen kesäkuussa 1965 ja paransi sitä kuukautta myöhemmin Oslon Bislettillä.
Ronald William ”Ron” Clarke (21. helmikuuta 1937 Melbourne – 17. kesäkuuta 2015 Gold Coast) oli australialainen kestävyysjuoksija. Hän oli yksi kuuluisimmista keski- ja pitkän matkan juoksijoista 1960-luvulla ja sai lisänimen ”erämaajuna”. Hänet muistetaan parhaiten 17 maailmanennätyksen rikkomisesta. Kovimpana ennätyksenä voidaan pitää 10 000 metrin maailmanennätystä 27.39,4, jonka hän juoksi hiilimurskalla Oslon vanhalla Bislettillä vuonna 1965. Kaikista maailmanennätyksistään huolimatta hän ei koskaan voittanut olympiakisojen kultamitalia. Hänen paras saavutuksensa oli pronssimitali 10 000 metrillä vuoden 1964 kesäolympialaisissa. Clarke oli vielä lupaava nuori, kun hänet oli valittu sytyttämään olympiatuli vuoden 1956 kesäolympialaisten avajaisissa Melbournessa.
Clarke toimi Gold Coastin kaupungin pormestarina Queenslandissa vuosina 2004–2012.
Ron Fair

Ron Fair on yhdysvaltalainen A&R-johtaja, äänitetuottaja ja lauluntekijä. Hän on tehnyt pitkän uran isoissa levy-yhtiöissä ja mentoroinut muun muassa artisteja Christina Aguilera, Vanessa Carlton, The Black Eyed Peas ja Fergie sekä Pussycat Dolls.
1980-luvulla Fair työskenteli A&R-tehtävissä levy-yhtiöissä RCA Records, Chrysalis Records ja Island Records UK Lontoossa. 1990-luvulla hän palasi Yhdysvaltoihin ja työskenteli levy-yhtiössä EMI Records, muun muassa Roxetten kanssa. Vuonna 1993 hänestä tuli RCA Recordsin A&R-osaston senior vice president. Hän oli muun muassa viisinkertaista platinaa myyneen Reality Bites -soundtrackin vastaava tuottaja.
Ron Fair kiinnitti Christina Aguileran RCA Recordsille ja oli muun muassa tämän debyyttialbumin vastaava tuottaja.
Vuonna 2001 hänestä tuli Interscope Recordsiin kuuluvan A&M Recordsin presidentti. Hän tuotti muun muassa singlen ”Lady Marmalade”, Vanessa Carltonin albumin A Thousand Miles sekä Black Eyed Peas -yhtyeen hitin ”Where is the Love?” yhdessä Will.i.amin kanssa.
Helmikuusta 2013 lokakuuhun 2014 Fair oli johtotehtävissä  Virgin Recordsissa ja sitä ennen Geffen Recordsissa.
Sampo-kirja

Sampo-kirja on Kustannusosakeyhtiö Mantereen julkaisema Kulosaaressa sijainneen Wihurin tutkimuslaitoksen askartelukirja vuodelta 1946, ja siitä on otettu ainakin neljä painosta. Kirjan on toimittanut Alvar Wilska, ja se perustuu Wihurin tutkimuslaitoksen kesällä 1945 julkaisemaan kilpailuun, johon rahat luovutti Jenny ja Antti Wihurin säätiö. Kilpailu oli tarkoitettu keksijäehdokkaille, ja teoksessa julkaistiin ehdotuksista kiinnostavimpia riippumatta siitä olivatko ne päässeet varsinaisessa kilpailussa palkinnoille. Nuorimpina ehdokkaina oli koulupoikia, ja joitain heidänkin ehdotuksistaan pääsi askartelukirjaan.
Teoksessa on yli sata askarteluohjetta, ja niiden kirjo on suuri. Mukana on muun muassa mesimarjan jalostus, perunan tärkkelysmittari ja katkenneen kamman uudistaminen, mutta myös näkötorni kaloille, kuusenoksahygrometri, soittimia kuten kantele, puhelin, sähköleimasin, tuulilataajan rakentaminen, tahtimoottoreita ja jopa rahan ansaitsemiskeinoja. Lisäksi teokseen on sijoitetettu teknisiä tietoja ja mittayksiköiden muuntotaulukoita. Teos on kuvitettu.
Jay Kogen

Jay Kogen (s. 1963) on yhdysvaltalainen komediasarjojen ja -elokuvien käsikirjoittaja. Yhdessä entisen käsikirjoittajakumppaninsa Wallace Wolodarskyn kanssa hän kirjoitti Tracey Ullman Show'ta ja Simpsoneita. Kogen ja Wolodarsky kirjoittivat Simpsoneihin 10 jaksoa tuotantokausilla 1.–4. Sen jälkeen Kogen on käsikirjoittanut useita televisio-ohjelmia, mukaan lukien Emmy-palkinnon voittaneet osuudet televisiosarjoissa Frasier, Kaikki rakastavat Raymondia ja Veljemme on nero. Hän on huumorilehti Madin kirjoittajan Arnie Kogenin poika. Kogen on myös esiintynyt elokuvassa The Aristocrats (2005). Hän oli komediasarja The Classin vastaava tuottaja, sekä entinen stand up -koomikko.
Simpsoneiden jaksot

Kogen kirjoitti yhdessä Wolodarskyn kanssa seuraavat Simpsoneiden jaksot:
”Ydinvoimala”
”Komedian kuningas”
”Kauhujuttu”, osio ”Nälkäiset ovat kirottuja”
”Huimapää rullalaudalla”
”Isoisän perintö”
”Teit isäin' astumaan”
”Lisan sunnuntait”
”Kuin Romeo ja Julia”
”Kauhujen talo, osa 3”, osio ”Kuningas Homer”
”Lisan hampaat”
Aiheesta muualla

Jay Kogen Internet Movie Databasessa. (englanniksi)
Jalkapallo kesäolympialaisissa 2016 – miesten turnaus – Lohko B

Lohko B kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Japani, Kolumbia, Nigeria ja Ruotsi.
Sijoitukset

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Nigeria | 3 | 2 | 0 | 1 | 6 | 6 | 0 | 6 | Etenee puolivälieriin |
| 2 |  Kolumbia | 3 | 1 | 2 | 0 | 6 | 4 | +2 | 5 | Etenee puolivälieriin |
| 3 |  Japani | 3 | 1 | 1 | 1 | 7 | 7 | 0 | 4 |  |
| 4 |  Ruotsi | 3 | 0 | 1 | 2 | 2 | 4 | −2 | 1 |  |
Saksan Länsi-Afrikka

Saksan Länsi-Afrikalla (saks. Deutsch-Westafrika) tarkoitetaan Saksan protektoraatteja Länsi-Afrikassa vuosien 1884 ja 1919 välillä. Termiä käytettiin yleensä yhdessä Saksan Kamerunista ja Togomaasta. Harvemmin myös Saksan Lounais-Afrikka laskettiin mukaan termin alle.
Alueet

Saksan Länsi-Afrikka koostui vuosina 1884–1911 seuraavista alueista, lukuun ottamatta Saksan Lounais-Afrikkaa.
| Alue | Aikakausi | Pinta-ala | Väkiluku | Nykyiset valtiot |
| --- | --- | --- | --- | --- |
| Kamerun | 1884–1919 | 488 000 km² | 2 588 000 |  Kamerun  Nigeria |
| Ambasbay / Victoria | 1887–1919 |  ? | 12 000 |  Kamerun |
| Entenschnabel | 1894–1911 | 12 000 km² |  ? |  Kamerun  Tšad |
| Kapitaï und Koba | 1884–1885 | 2 310 km² | 35 000 |  Guinea |
| Mahinland | 1885 |  ? | 10 000 |  Nigeria |
| Neukamerun (Deutsch-Kongo) | 1911–1919 | 295 000 km² | 2 000 000 |  Gabon  Kongon demokraattinen tasavalta  Tšad  Keski-Afrikan tasavalta |
| Salaga | 1899–1919 |  ? |  ? |  Ghana |
| Togo | 1884–1919 | 87 200 km² | 1 000 000 |  Ghana  Togo |
| Yhteensä |  | 879 510 km² | 5 645 000 |  |
Käännös suomeksi